Βαλκανικοί Αγώνες Στίβου 1953

Οι ΙΒ΄ Βαλκανικοί Αγώνες Στίβου 1953 ήταν οι πρώτοι που διεξήχθησαν μεταπολεμικά. Έγιναν στην Αθήνα, στο Παναθηναϊκό Στάδιο, την Κυριακή 28 και τη Δευτέρα 29 Ιουνίου, οπότε διεξήχθη και ο μαραθώνιος. Μετείχαν μόνο τρεις βαλκανικές χώρες: Γιουγκοσλαβία, Ελλάδα και Τουρκία. Νικήτρια αναδείχθηκε η Γιουγκοσλαβία.

 Χρονικό 

Τα πολιτικά γεγονότα της μεταπολεμικής περιόδου, δηλαδή ο ελληνικός εμφύλιος και η δημιουργία κομμουνιστικών καθεστώτων στις βόρειες βαλκανικές χώρες, δεν άφησαν πολλά περιθώρια για φιλικές-ειρηνικές δραστηριότητες τα πρώτα χρόνια. Θύμα τους υπήρξαν και οι βαλκανικοί αγώνες, που παρά την επιτυχημένη διεξαγωγή τους προπολεμικά, δεν αναβίωσαν αμέσως. Στις αρχές της δεκαετίας του '50, που άρχισε κάπως να ομαλοποιείται η κατάσταση και να υπάρχουν κάποια φιλικά ανοίγματα, ξεκίνησε δειλά-δειλά ξανά η διοργάνωση, με τη συμμετοχή αρχικά μόνο τριών χωρών, της Ελλάδας, της Γιουγκοσλαβίας και της Τουρκίας.

Η πρώτη μεταπολεμική διοργάνωση έγινε στην Αθήνα και διεξήχθη σε δύο μόνο ημέρες, στις 28-29 Ιουνίου, λόγω της μικρής συμμετοχής. Τις προηγούμενες ημέρες το Στάδιο είχε ανακαινιστεί, είχαν χαραχτεί καινούργιες γραμμές στο στίβο, είχαν συντηρηθεί τα σκάμματα των αλμάτων, είχαν αντικατασταθεί οι βαλβίδες των ρίψεων, είχαν βαφτεί τα εμπόδια και γενικά είχε ληφθεί μέριμνα εκσυγχρονισμού του από τον ΣΕΓΑΣ. Οι ξένες αποστολές αφίχθηκαν την Παρασκευή 26 Ιουνίου και φιλοξενήθηκαν στο ξενοδοχείο "Θεοξένεια" στο Κεφαλάρι Κηφισιάς. Η γιουγκοσλαβική αποτελείτο από 112 άτομα (35 αθλητές, 27 συνοδούς/προπονητές και 100 φιλάθλους) και ήρθε σιδηροδρομικά. Η τουρκική ήρθε αεροπορικά και την αποτελούσαν 60 άτομα.

Τους αγώνες παρακολούθησαν περίπου 40 χιλιάδες θεατές την πρώτη ημέρα και 50 χιλιάδες τη δεύτερη παρά τη σχετικά τσουχτερή τιμή των εισιτηρίων που ήταν: 11.000 δρχ γενική είσοδος στις πλαϊνές κερκίδες, 22.000 δρχ στις κερκίδες 8-9, ενώ υπήρχαν και στρατιωτικά των 5.500 δρχ. Τη δεύτερη μέρα των αγώνων παρευρέθηκε η βασιλική οικογένεια και στον βασιλιά Παύλο προσφέρθηκε ειδικό δώρο μιας και συνέπεσε να είναι η ημέρα της ονομαστικής του εορτής.

Συμμετείχαν δύο αθλητές από κάθε χώρα σε κάθε αγώνισμα και μια ομάδα σκυταλοδρομίας και βαθμολογήθηκαν οι έξι πρώτοι με 6-5-4-3-2-1 β. Φαβορί για την πρωτιά ήταν η Γιουγκοσλαβία, η οποία και επικράτησε, ενώ η Ελλάδα πήρε εύκολα τη 2η θέση. Όλα τα αγωνίσματα έγιναν στο Στάδιο, πλην της σφυροβολίας που διεξήχθη στο γειτονικό γυμναστήριο του Εθνικού Γ.Σ. και του μαραθώνιου που έγινε στην κλασική διαδρομή.

 Οι νικητές 

 Αγωνίσματα  Νικητής Επίδοση <center> 100μ 20px Μίλοβαν Γιόβανσιτς 11.0<center> 200μ  20px Στέφανος Πετράκης 22.6<center> 400μ 20px Βασίλης Σύλλης 48.8<center> 800μ  Εκρέμ Κοτσάκ  1.53.9<center> 1500μ  Τζαχήτ Ονέλ 3.54.5 (ι.ρ.σταδίου)<center> 5.000μ  20px Ζντράφκο Τσεράιγ  14.50.5 (ν.ρ.σταδίου)<center> 10.000μ    Οσμάν Τζοσκούλ  31.45.5<center> Μαραθώνιος    20px Φράνιο Σκρίνιαρ  3:09.45.5<center> 110μ εμπ.     20px Στάνκο Λόργκερ 15.3  <center> 400μ εμπ.  20px Σταμάτης Σμυρνιώτης 54.2<center> 3.000μ στιπλ  20px Πέταρ Σέγκεντιν  9.17.7<center> Σκυταλοδρομία 4Χ100μ 20px Ελλάδα  Τσολάκης-Σπυρόπουλος-Γεωργόπουλος-Πετράκης 42.8<center> Σκυταλοδρομία 4Χ400μ 20px ΕλλάδαΔεπάστας-Καλαϊντζής-Κόρμαλης-Σύλλης3.28.0<center> Μήκος   20px Ράντε Ραντοβάνοβιτς6,91 <center> Ύψος   20px Μπισκίνης 1,88 <center> Τριπλούν   20px Ράντε Ραντοβάνοβιτς 14,58<center> Επί κοντώ 20px Ρήγας Ευσταθιάδης 4,10<center> Σφαιροβολία   20px Πέταρ Σάρτσεβιτς 16,15 (ν.β.ρ.) <center> Δισκοβολία      20px Κώστας Γιαταγάνας 49,00<center> Ακοντισμός      20px Μπράνκο Ντάνγκουβιτς 61,98<center> Σφυροβολία    20px Ιβάν Κουμπεγιάν 55,19

 Βαθμολογία 

ΘέσηΧώραΝίκεςΒαθμοί*<center>1 20px Γιουγκοσλαβία<center> 10<center> 184<center>2 20px Ελλάδα<center>8<center>150<center>3  Τουρκία<center>3<center>121
*Σημείωση: Βαθμολογήθηκαν με 6-5-4-3-2-1 β. οι έξι πρώτοι.    

ΙΒ΄ Βαλκανικοί Αγώνες ΣτίβουΠρωταθλητής 1953 <center> 200px     Γιουγκοσλαβία

 Πηγές 
"Αθλητική Ηχώ", 26/6/1953.
"Αθλητική Ηχώ", 27/6/1953.
"Αθλητική Ηχώ", 28/6/1953.
"Αθλητική Ηχώ", 29/6/1953.
"Αθλητική Ηχώ", 30/6/1953.
Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 178-179.
"Η χρυσή ιστορία των αγώνων", Αθλητική Ηχώ, 10/8/1979.
BALKAN GAMES/CHAMPIONSHIPS.

Κατηγορία:Βαλκανικοί Αγώνες Στίβου
Κατηγορία:Στίβος το 1953
Κατηγορία:Διοργανώσεις στίβου στην Αθήνα